EkBass/fiwiki-20250220-pages-articles huggingface dataset:
Arabiliiton lippu

Arabiliiton lippu on Arabiliiton tunnus. Siinä on vihreällä pohjalla kuunsirppi. Sekä väri että kuunsirppi ovat Islamin tunnuksia. Kuunsirpin keskelle on kirjoitettu arabiaksi جامعة الدول العربية eli Arabiliitto. Kultainen ketju kuunsirpin ja kalligrafian ympärillä symboloi yhtenäisyyttä. Ketjun kaksikymmentäkaksi lenkkiä symboloivat järjestön jäsenmaita. Kuvan ympärillä on rauhan symboli, laakeriseppele. ==Jäsenvaltioiden liput== Algerian lippu Arabiemiirikuntien lippu Bahrainin lippu Djiboutin lippu Egyptin lippu Irakin lippu Jemenin lippu Jordanian lippu Komorien lippu Kuwaitin lippu Libanonin lippu Libyan lippu Mauritanian lippu Marokon lippu Omanin lippu Palestiinan lippu Qatarin lippu Saudi-Arabian lippu Somalian lippu Sudanin lippu Syyrian lippu Tunisian lippu Luokka:Järjestöjen liput Luokka:Arabiliitto
Free Your Mind (kappale)

Free Your Mind on yhdysvaltalaisyhtye En Voguen single, joka julkaistiin vuonna 1992 albumilta Funky Divas. ==Tausta== Kappaleen aiheena ovat ennakkoluulot. Sen taustalla ovat Los Angelesin vuoden 1992 rotumellakat, jotka saivat alkunsa kun neljä poliisia vapautettiin pahoinpitelysyytteistä. Heidät oli kuvattu pahoinpitelemässä mustaihoista Rodney Kingiä. ==Palkinnot ja ehdokkuudet== Kappale oli Grammy-ehdokkaana kahdessa kategoriassa: Best Rock Vocal Performance by a Duo or Group ja Best Short Form Music Video. Se oli myös ehdolla vuoden 1993 MTV Video Music Awardseissa kahdeksassa kategoriassa, joissa se palkittiin kolmessa: Best R&B; Video, Best Dance Video ja Best Choreography. ==Aiheesta muualla== * Sanoitukset Luokka:Vuoden 1992 kappaleet Luokka:Yhdysvaltalaiset rockkappaleet Luokka:Funkkappaleet
Kokkolan vaakuna

Kokkolan vaakuna perustuu vuonna 1620 kaupungin perustamisen yhteydeyssä myönnettyyn kaupunginsinettiin. Kuvio on tunnus tervanpoltolle ja tervakaupalle, joilla on ollut merkittävä osa kaupungin historiassa sen perustamisesta aina 1800-luvulle saakka. Vaakunan on vanhan vaakunan pohjalta suunnitellut Olof Eriksson ja Into I. Suominen, ja se vahvistettiin käyttöön 17. joulukuuta 1956. Vaakunan selitys on ”kultakentässä kyljellään musta tervatynnyri, jonka tapinreiästä ja pohjista lyövät punaiset tulenlieskat”. Kokkolan vaakuna muistuttaa paljon Uudenkaarlepyyn vaakunaa, erotuksena tervatynnyrin asento ja vaakunan väritys. Tiedosto:Kokkola perustamisasiakirja.jpg|Kokkolan sinetti kaupungin perustamisasiakirjassa vuodelta 1620. Tiedosto:Kokkola.sinetti.jpg|Kokkolan sinetti. Tiedosto:Von Koehne Kokkola.jpg|Heraldikko Bernhard von Köhnen ehdotus Kokkolan vaakunaksi vuodelta 1861. Kolkka viittaa kaupungin sijaintiin Vaasan läänissä. Tiedosto:Kokkola.vaakuna.1892.jpg|Kokkolan vaakuna George Granfeltin piirtämänä vuodelta 1892. Tiedosto:Kokkola vaakuna 1936.jpg|Kokkola vaakuna vuodelta 1936. == Lähteet == * * == Aiheesta muualla == ;Kirjallisuutta venäjäksi * Бойко Дм. А. Геральдика Великого Княжества Финляндского. – Запорожье, 2013. Luokka:Suomen kuntien vaakunat Vaakuna
Superman Returns (videopeli)

Superman Returns on vuoden 2006 marraskuussa julkaistu videopeli, joka perustuu DC Comicsin supersankariin Teräsmieheen ja samannimiseen elokuvaan Superman Returns. Pelin julkaisi EA Tiburon Xbox 360:lle, PlayStation 2:lle, Xboxille ja Nintendo DS:lle. == Pelattavuus == Pelaaja pelaa pelin päähahmolla Teräsmiehellä yrittäen pelastaa Metropolisin asukkaita, estää luonnon katastrofeja, sekä taistellen rikollisia vastaan. Käytössä on Teräsmiehen voimista laserkatse, jääpuhallus, haavoittumattomuus, lentäminen ja nopeus. Kaksi viimeistä kykyä ovat kuitenkin rajoitettuja kestävyysmittarin mukaisesti. Pelaaja voi myös hetkellisesti pelata Bizarrolla. Päätehtävien ohella pelissä voi pelastaa siviilejä ja pelastaa ihmisiä palavista rakennuksista. Varsinaisien tehtävien aikana Teräsmies saa vastaansa ei elokuvassa esiintyviä superrikollisia, kuten Metallo, Mongul ja Mxyzptlk. Lex Luthor on pelin lopussa merkittävässä roolissa. == Äänirooleissa == == Lähteet == == Aiheesta muualla == * Pelin virallinen sivusto Luokka:Vuoden 2006 videopelit Luokka:DC Comics -universumiin perustuvat videopelit Luokka:Toimintapelit Luokka:PlayStation 2 -pelit Luokka:Xbox 360 -pelit Luokka:Xbox-pelit Luokka:Nintendo DS -pelit
Alexandre Havard

Alexandre Havard (7. helmikuuta 1962 Pariisi, Ranska) on teoksen Virtuous Leadership – An Agenda for Personal Excellence kirjoittaja ja johtajuuskoulutusverkoston Havard Virtuous Leadership Institute (HVLI) perustaja. HVLI:n johtajuusseminaarit perustuvat Hyvejohtajuus-malliin, joka esitetään Havardin samannimisessä kirjassa. Alexandre Havardin isän Cyril Havardin (s. 1929) vanhemmat olivat Pietarista bolševikkien vallankumouksen seurauksena Pariisiin 1920-luvulla muuttaneita emigranttivenäläisiä. Havardin äidin Irene Gedevanishvilin (s. 1938) georgialainen isä muutti puolestaan Neuvostoliitosta 1926, asettui Pariisiin ja avioitui ranskalaiskenraalin tyttären kanssa. Alexandre Havard suoritti oikeustieteelliset opinnot Pariisin Descartesin yliopistossa (1981–1986) ja työskenteli asianajajana Strasbourgissa (1987–1989). Vuonna 1989 hän muutti Helsinkiin, jossa hän työskenteli lakimiehenä ja luennoi muun muassa Eurooppa-oikeudesta ja EU:n integraatiosta. Syyskuussa 2004 Havard perusti yrityksen European Center for Leadership Development (ECLD). Koulutusyritys sijaitsi Helsingissä ja tarjosi klassiseen hyveoppiin perustuvia johtajuus- ja luonnekasvatusseminaareja. Vuonna 2007 ECLD muutettiin kansainväliseksi johtajuuskouluttajien verkostoksi nimellä Havard Virtuous Leadership Institute. Havard muutti Moskovaan kesäkuussa ja lokakuussa 2007 hänen kirjansa Virtuous Leadership – An Agenda for Personal Excellence julkaistiin New Yorkissa. Teoksesta on otettu useita painoksia. Se on käännetty muun muassa venäjäksi, espanjaksi, ranskaksi, kiinaksi, viroksi ja suomeksi. Suomennos Hyvejohtajuus ilmestyi vuonna 2009. Hyvejohtajuus-seminaareja ja johtajuuskoulutusohjelmia järjestetään paitsi Moskovassa, koulutusverkoston kautta myös maailmanlaajuisesti. ==Aiheesta muualla== * Havard Virtuous Leadership Institute * First Things: Briefly Noted * Zenit: Leadership for Anyone at (Interview With Author Alexandre Havard) * Alexandre Havard, Hyvejohtajuus (kirja) Luokka:Johtamisteoreetikot Luokka:Ranskalaiset tieteilijät Luokka:Ranskalaiset juristit Luokka:Vuonna 1962 syntyneet Luokka:Elävät henkilöt
Salamis

Salamis (; ) voi viitata seuraaviin asioihin: * Salamis, Kreikan saari Saroninlahdella ** Salamiin kunta, Kreikan kunta Saarten alueyksikössä Attikan alueella (käsittää mm. Salamiin saaren) ** Salamis, Kreikan kaupunki Salamiin saarella, Salamiin kunnan kuntakeskus ** Salamis, antiikin aikainen kaupunki Salamiin saarella * Salamis, muinainen satamakaupunki Kyproksen rannikolla * Salamis, kreikkalaisen mytologian nymfi * Salamiin taistelu, meritaistelu Salamiin saaren edustalla 480 eaa. * Eräs täpläperhossuku aitotäpläperhosten alaheimossa.
Ĥ

Ĥ (ĥ) on latinalaisista aakkosista johdettu kirjain, joka sisältyy ainakin esperanton aakkosiin. Se on vähän käytetty äänetön velaarinen tai uvulaarinen frikatiivi. Luokka:Esperanto Luokka:Latinalaiset kirjaimet
Salamis (mytologia)

Salamis () oli kreikkalaisessa mytologiassa nymfi ja yksi lukuisista jokijumala Asopoksen ja Metopen tyttäristä. Poseidon sieppasi Salamiin ja vei hänet mukanaan saarelle, jossa Salamis synnytti hänelle Kykhreuksen, josta tuli saaren kuningas.Apollodoros: Bibliotheke ('Kirjasto') 3.12.6 (engl. käännös).Diodoros Sisilialainen: Historian kirjasto 4.72.1 (engl. käännös) Antiikin kreikkalaiset uskoivat Poseidonin vieneen rakastettunsa Salamiin saarelle, jonka tapahtuneen jälkeen joko Kykhreus oli nimennyt äitinsäPausanias: Periegesis tes Hellados ('Kreikan kuvaus') 1.35.2 (engl. käännös) tai Poseidon rakastettunsa mukaan. == Lähteet == Luokka:Nymfit
Janusz Ostrogski

166px|right|thumb|Janusz Ostrogski Janusz Ostrogski (, 1554–1620) oli ruhtinas ja aatelismies Puola-Liettuasta. Hänen vanhempansa olivat Konstanty Wasyl Ostrogski ja Zofia Tarnowska. Hän kuului Ostrogskin sukuun. Janusz Ostrogski oli Volhynian voivodikunnan voivodi vuodesta 1585 lähtien ja Krakovan linnanherra vuodesta 1593 lähtien. Hän oli kolme kertaa naimisissa, vuodesta 1582 Zuzanna Seredin, vuodesta 1597 Katarzyna Lubomirskan ja vuodesta 1612 Teofilia Tarłon kanssa. Näistä hänellä oli Zuzanna Seredin kanssa kaksi lasta, Eleonora Ostrogska ja Eufrozyna Ostrogska. Luokka:Puolalaiset aateliset Luokka:Vuonna 1554 syntyneet Luokka:Vuonna 1620 kuolleet
Vuorileppälintu

Vuorileppälintu (Phoenicurus erythrogastrus) on Aasiassa ja Kaukasuksella esiintyvä varpuslintu. == Koko ja ulkonäkö == Linnun pituus on noin 18 cm, siipien kärkiväli 28–30 cm ja paino tavallisimmin noin 24–28 g. Kooltaan vuorileppälintu on huomattavasti leppälintua suurempi. Juhlapukuisen koiraan selkäpuoli, naama ja kurkku ovat mustat, vatsapuoli ruosteenpunainen, päälaki ja niska valkoiset, ja sen siivellä on suuri valkoinen laikku. Naaras, peruspukuinen koiras ja nuori lintu ovat ruskehtavia, vatsapuolelta vaaleampia, ja yläperä sekä pyrstö ovat ruosteenruskeat. == Esiintyminen == Vuorileppälintu elää Etelä-Siperian, Himalajan, Pamirin, Tienšanin ja Kaukasuksen vuorilla lumirajan tuntumassa, Tiibetissä jopa 5,5 kilometrin korkeudessa. Sen elinympäristön ala on 1–10 miljoonaa neliökilometriä. Euroopassa arvioidaan elävän 4 200–12 000 yksilöä. Laji on karaistunut paikkalintu, joka talveksi laskeutuu vuoriston alarinteille ja laaksoihin. Pieni populaatio muuttaa talveksi Pohjois-Kiinaan. Lajista tunnetaan kaksi alalajia, joista nimialalaji erythrogastrus elää Kaukasuksella ja grandis Aasiassa. Se on satunnaisesti tavattu myös Euroopassa. Suomessa se on tavattu kahdesti vuonna 1993.Rariteettikomitea == Elinympäristö == Vuorileppälintu asuu vuorten rinteiden tasanteilla, jyrkänteillä, kivikkoisissa pensaikoissa, alppiniityillä ja vuoripurojen varsilla. == Lisääntyminen == Vuorileppälinnun pesä on yleensä maassa kivenkolossa tai kallion halkeamassa. Joskus se voi olla rakennuksessa tai linnunpöntössä. Naaras munii yleensä neljä munaa, joita se hautoo 12–16 päivää. Molemmat emot ruokkivat poikasia, jotka jättävät pesän kahden-kolmen viikon ikäisinä. Emot ruokkivat niitä vielä viikon pesästälähdön jälkeen. == Ravinto == Vuorileppälinnut syövät kesäaikaan hyönteisiä ja muita pieniä selkärangattomia, syksyllä ja talvella marjoja, hedelmiä ja siemeniä. ==Lähteet== * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 === Viitteet === Luokka:Siepot
Suzhoun numerot

thumb|right|Suzhoun numeroita torilla Hongkongin Wan Chaissa Suzhoun numerot ( tai ) on Kiinassa ennen arabialaisten numeroiden käyttöönottoa käytetty lukujärjestelmä. Suzhoun numerot on ainoa kiinalaisten matemaatikkojen käyttämän niin sanotun palkkinumerojärjestelmän muoto, joka on selvinnyt tähän päivään. Suzhoun numeroita käytettiin lyhenteinä kirjanpidossa, virallisessa kirjeenvaihdossa puolestaan käytettiin kiinalaisia numeroita. Suzhoun numeroita käytettiin erityisesti toreilla jopa 1990-luvulle saakka, mutta sittemmin arabialaiset numerot ovat korvanneet Suzhoun numeroiden käytön, ja nykyään numeroita käytetään vain käsin kirjoitetuissa laskuissa tai merkitsemään hintoja kiinalaisilla toreilla. Suzhoun numerot noudattavat positiojärjestelmää kuten esimerkiksi arabialaiset numerot. Luvun numerot kirjoitetaan vasemmalta oikealle tai ylhäältä alas. Luvun jälkeisellä rivillä tai sarakkeella ilmaistaan luvun ensimmäisen numeron positio (esimerkiksi kymmenet, sadat, tuhannet) sekä mittayksikkö (esimerkiksi valuutta tai painoyksikkö). Näin ollen esimerkiksi luvussa on ensimmäisellä rivillä luku ”4022” ja toisella rivillä kymmentä sekä yuania tarkoittavat merkit; näin ollen se ilmaisee hinnan ”40,22 yuania”. Desimaalierotinta ei tarvita, koska kymmentä tarkoittava merkki ilmaisee 4:n olevan kymmenien paikalla. Unicode- standardissa Suzhoun numeroita kutsutaan virheellisesti Hangzhoun numeroiksi; Unicoden stabiliteettisääntöjen mukaan merkkien nimiä ei kuitenkaan voi muuttaa. Suzhoun numeroiden unicode-koodit Numero ”Hangzhou” CJK-ideografi Merkki Unicode Unicode Unicode 0 〇 U+3007 1 〡 U+3021 一 U+4E00 2 〢 U+3022 二 U+4E8C 3 〣 U+3023 三 U+4E09 4 〤 U+3024 5 〥 U+3025 6 〦 U+3026 7 〧 U+3027 8 〨 U+3028 9 〩 U+3029 == Lähteet == Luokka:Numerot Luokka:Kiinalainen kulttuuri
Granö

Granö esiintyy paikannimenä ja sukunimenä Suomessa ja Ruotsissa. Se voi tarkoittaa mm. seuraavia: ==Paikannimi== * Kuusisaari (), saari Helsingissä Suomessa * Granö, saari Sipoossa Suomessa * Granö, taajama Vindelnin kunnassa Ruotsissa ==Sukunimi== * Henrik Granö (1947–2021), suomalainen opettaja ja kitaristi * Johannes Granö (1850–1913), Siperian suomalaisten pappi, kirjailija ja valtiopäivämies * J. G. Granö (1882–1956), suomalainen maantieteilijä, kirjailija ja tutkimusmatkailija, professori, yliopiston rehtori, Johannes Granön poika * Olavi Granö (1925–2013), suomalainen maantieteilijä, professori ja yliopiston rehtori, akateemikko, J. G. Granön poika * Päivi Granö (s. 1958), suomalainen taiteen- ja maisemantutkija, professori * Sigfrid Granö (1885–1929), suomalainen jääkäri * Veli Granö (s. 1960), suomalainen valokuvaaja, elokuvaaja ja kuvataiteilija, professori ==Muita== * 1451 Granö, asteroidi * Granö-keskus, Turun yliopiston ja Tarton yliopiston yhteistyökeskus Tartossa Virossa * M/S Birka Exporter (vuosina 1991–2002 M/S Granö), suomalainen rahtialus
Anna Liisa

Anna Liisa on Minna Canthin näytelmä vuodelta 1895. Se sai ensi-iltansa Suomalaisessa Teatterissa, ja sitä on sen jälkeen esitetty toistuvasti eri teattereissa. Se on Canthin toinen murhenäytelmä ja viimeinen näytelmä. Näytelmä sisältää nykyäänkin ajankohtaisia aiheita, kuten moraalisia ja yhteiskunnallisia rajoja, ja niiden rikkomista, sekä oman totuuden kohtaamista sosiaalisten paineiden keskellä. ==Juoni== Näytelmä käsittelee lapsensurmaa, jonka Anna Liisa on tehnyt tunnekuohuissa synnytettyään talon rengin Mikon aviottoman lapsen. Tapaus on salattu, ja Anna Liisa on aikeissa mennä talollisen Johanneksen kanssa naimisiin, kun Mikko palaakin takaisin ja vaatii Anna Liisaa vaimokseen uhaten paljastaa lapsenmurhan. Anna Liisa päätyy lopulta jyrkkään ratkaisuun ja kuuliaisjuhlassaan paljastaa tekonsa julkisesti valmistautuneena kärsimään rangaistuksensa. Syyllisyystematiikan osalta Anna Liisassa tuntuu olevan dostojevskiläistä sovitustematiikkaa: lapsenmurhaan syyllistyneen naisen arvo nousee, kun hän paljastaa kaiken ja hyväksyy murhan sovittamisen vankeudella mieluummin kuin menisi naimisiin miehen kanssa, jota ei rakasta. Teoksen lopussa pappi saarnaa hänelle siitä hyvästä anteeksiantoa. Näytelmää lukeva huomaa kuitenkin, että lapsen isä Mikko pääsee kaikesta helpolla. Syyllisyys jää yksin naisen kannettavaksi. ==Sovitukset== Näytelmästä on tehty useita elokuvia (kaksi äänielokuvaa ja kaksi mykkäelokuvaa), ja Veli-Matti Puumala on säveltänyt näytelmän pohjalta oopperan Anna Liisa, joka on myös levytetty (Ondine 2015). ==Lähteet== Luokka:Minna Canthin näytelmät Luokka:Vuoden 1895 kirjat
Samuel Wilberforce

Samuel Wilberforce (7. syyskuuta 1805 – 19. kesäkuuta 1873) oli Englannin kirkon piispa. Häntä pidetään eräänä oman aikansa parhaimpana puhujana. Nykyaikana hän on ehkä tunnetumpi Charles Darwinin evoluutioteorian vastustustamisesta. Hänet muistetaan myös kommentistaan Thomas Henry Huxleylle: "Oletteko apinoiden sukua isänne vai äitinne puolelta?" Hän oli myös Royal Societyn sekä Ison-Britannian parlamentin ylähuoneen jäsen. Wilberforce oli ensin Oxfordin, sittemmin Winchesterin piispa. Hän edusti kirkossa korkeakirkollista linjaa ja vaikutti piispanihanteen nostamiseen Englannissa.Wilberforce 2., Samuel W., Tietosanakirja osa 10. Tietosanakirja- osakeyhtiö 1917 == Lähteet == Luokka:Oxfordin piispat Luokka:Winchesterin piispat Luokka:Royal Societyn jäsenet Luokka:Vuonna 1805 syntyneet Luokka:Vuonna 1873 kuolleet
Waterloo (täsmennyssivu)

Waterloo voi tarkoittaa seuraavia: == Paikannimenä == *Waterloo, kaupunki Belgiassa *Waterloo, kaupunki Ontariossa, Kanadassa *Waterloo, kaupunki Sierra Leonessa *Waterloo, kaupunki Iowassa, Yhdysvalloissa *Waterloon rautatieasema, Lontoossa sijaitseva rautatieasema *Waterloon metroasema, Lontoon metron asema == Viihteessä == *”Waterloo”, Abban kappale vuodelta 1974 *Waterloo, Abban albumi vuodelta 1974 *”Waterloo Sunset”, The Kinksin kappale vuodelta 1967 *Waterloo, vuonna 1970 valmistunut elokuva Waterloon taistelusta == Laivoja == ;Britannian kuninkaallinen laivasto *HMS Waterloo (1818), 80-tykkinen kolmannen luokan linjalaiva *HMS Waterloo (1833), 120-tykkinen ensimmäisen luokan linjalaiva *HMS Waterloon piti olla Battle-luokan hävittäjä, mutta tilaus peruutettiin kölinlaskun jälkeen. ==Muita merkityksiä== *Waterloon taistelu Belgian Waterloossa 1815 *Edelliseen liittyen kuvaannollisesti: lopullinen tappio
Hellanikos

Hellanikos () (noin 490/480 – 400 eaa.) oli antiikin kreikkalainen logografi, joka oli kotoisin Lesboksen saarelta. Hellanikosta oli tuottelias kirjailija, joskin ainoastaan osia hänen töistään on säilynyt nykypäivään saakka. Hän kokosi kreikkalaisia taruja ja kertomuksia ja järjesti ne sukupuolen ja tapahtumapaikan mukaan. Tämän lisäksi hän kirjoitti kansatieteellisiä teoksia muun muassa Egyptistä, Persiasta ja Kreikasta sekä kronologisia luetteloita. Hänen tärkeä teoksensa Attikan historia ei ole säilynyt, mutta Thukydides mainitsee sen. Siinä Hellanikos kuvaa jakson Ateenan varhaisista vaiheista aina peloponnesolaissotaan saakka käyttäen omaa edeltäjistään poikkeavaa kronologista menetelmää. Muiden logografien tavoin Hellanikoskaan ei perustanut kirjoituksiaan omille havainnoilleen tai tutkimuksiin, vaan lisäsi muiden ihmisten väittämät teokseensa kritiikittä. Thukydides ja hänen seuraajansa arvostelivat kirjoitusten tyyliä ja epätarkkuuksia, mutta Hellanikoksen kronologiset kokoelmat johtivat omalta osaltaan historiankirjoituksen syntyyn. == Lähteet == * Luokka:Antiikin kreikkalaiset historioitsijat
Luettelo pelivammoihin kuolleista jääkiekkoilijoista

Tämä on luettelo pelaajista, jotka ovat kuolleet jääkiekossa pelin aikana saamiinsa vammoihin. Listaan ei ole merkitty pelaajia, jotka kuolivat pelin aikana muista syistä. Nimi Ikä Kansallisuus Kuolinpäivä Kuvaus Alcide Laurin Kanada 24. helmikuuta 1905 Kuoli Allan Loneyn kanssa tapellessaan saamiinsa vammoihin Owen McCourt 22 Kanada 7. maaliskuuta 1907 Kuoli saatuaan mailan takaraivoonsa tappelussa Edgar Dey 29 Kanada 13. helmikuuta 1912 Kuoli saatuaan iskun päähänsä tappelussa Bill Masterton 29 Kanada 15. tammikuuta 1968 Kuoli taklauksen johdosta päähän saatuun vammaan. Lue myös Bill Masterton Trophy Paul Fendley 19 Kanada 8. maaliskuuta 1972 Kuoli saatuaan iskun päähänsä Luděk Čajka 26 Tšekkoslovakia 14. helmikuuta 1990 Kuoli selkävammaan Miran Schrott 19 Italia 14. tammikuuta 1992 Kuoli rintaan kohdistuneen huitomisen seurauksena Bengt Åkerblom 28 Ruotsi 15. lokakuuta 1995 Kuoli saatuaan kaulaansa luistimenviillon Aleksei Tšerepanov 19 Venäjä 13. lokakuuta 2008 Kuoli jouduttuaan taklatuksi, ja sai sydänpysähdyksen Don Sanderson 21 Kanada 2. tammikuuta 2009 Kuoli saatuaan iskun päähänsä tappelussa Kyle Fundytus 16 Kanada 15. marraskuuta 2011 Kuoli saatuaan kiekon kaulaansa ==Katso myös== * Jääkiekkoväkivalta Luokka:Luettelot jääkiekkoilijoista Pelionnettomuudet
Luettelo Charles Darwinin löytämistä tai hänen mukaansa nimetyistä lajeista

Tämä on luettelo Charles Darwinin tieteellisesti kuvaamista ja joistakin hänen mukaansa nimetyistä eliöistä. Darwinin kuvaamat lajit ovat ensisijaisesti siimajalkaisia äyriäisiä (merirokkoja). Jälkimmäinen lista on auktorin mukaisessa aakkosjärjestyksessä. ==Darwinin kuvaamat taksonit== Siimajalkaisia äyriäisiä * Acasta cyathus Darwin, 1854 * Anelasma Darwin, 1851 Suku * Balanus amphitrite Darwin, 1854 * Balanus decorus Darwin, 1854 * Balanus flosculus sordidus Darwin, 1854 * Balanus glandula Darwin, 1854 * Balanus improvisus Darwin, 1854 merirokko * Balanus laevis nitidus Darwin, 1854 * Balanus nubilus Darwin, 1854 * Balanus trigonus Darwin, 1854 * Balanus venustus Darwin, 1854 * Balanus vestitus Darwin, 1854 * Chthamalidae Darwin, 1854 Heimo * Chthamaloidea Darwin, 1854 Yläheimo * Chthamalus fissus Darwin, 1854 * Chthamalus fragilis Darwin, 1854 * Colorhamphus parvirostris (Darwin, 1839) * Coronula reginae Darwin, 1854 * Cryptophialus Darwin, 1853 Suku * Elminius modestus Darwin, 1854 * Fistulobalanus pallidus (Darwin, 1854) * Heteralepas cornuta (Darwin, 1851) * Lepadidae Darwin, 1852 Hanhenkaulat Heimo * Lepas australis Darwin, 1851 * Megabalanus coccopoma (Darwin, 1854) * Megabalanus stultus (Darwin, 1854) * Megabalanus declivis (Darwin, 1854) * Nesochthamalus intertextus (Darwin, 1854) * Octolasmis lowei (Darwin, 1852) *Oxynaspis Darwin, 1851 Suku * Poecilasma Darwin, 1851 Suku * Poecilasma kaempferi Darwin, 1851 * Proteolepas Darwin, 1851 * Proteolepas bivincta Darwin, 1854 * Rostratoverruca nexa (Darwin, 1854) * Scalpellum magnum Darwin, 1851 * Temnaspis crassum (Darwin, 1852) * Temnaspis fissum (Darwin, 1851) * Tetraclita rubescens Darwin, 1854 * Thoracica Darwin, 1854 Ylälahko * Verrucidae Darwin, 1854 Heimo Lintuja * Myiobius Darwin, 1839 Suku vilkkuperät ==Darwinin mukaan nimettyjä taksoneita== *Thraupis bonariensis darwinii (Bonaparte, 1838) (tangara (lintu)) *Caberea darwinii Busk, 1884 (sammaleläin) *Marilyna darwinii (Castelnau, 1873) (kala) *Moruloidea darwinii (Cunningham, 1871) (siira) *Rhinoderma darwinii Duméril & Bibron, 1841 (darwininsammakko) *Camponotus darwinii Forel, 1886 (muurahainen) *Camponotus radovae radovaedarwinii Forel, 1891 (muurahainen) *Pachycondyla darwinii (Forel, 1893) (muurahainen) *Nothura darwinii G. R. Gray, 1867 (darwinintinami) *Arcoscalpellum darwinii (Hoek, 1883) (siimajalkainen) *Trianguloscalpellum darwinii (Hoek, 1883) (siimajalkainen) *Gephyroberyx darwinii (Johnson, 1866) (kala) * Cosmocalanus darwinii (Lubbock, 1860) (hankajalkaisäyriäinen) *Oncopterus darwinii Steindachner, 1874 (kampelakala) Lähteenä on käytetty ITIS-tietokantaa. Luokka:Charles Darwin Luokka:Luettelot biologiasta
4-fluoriamfetamiini

4-fluoriamfetamiini on keskushermostoon vaikuttava amfetamiinin johdannainen. Se tunnetaan myös nimillä para-fluoriamfetamiini, 4-FA, 4-FMP ja Flux. 4-fluoriamfetamiini liitetään myös muihin fenyyliamiineihin kuten esimerkiksi metamfetamiiniin. == Historia == 4-Fluoriamfetamiinilla on hyvin lyhyt käyttöhistoria, ja se on hyvin harvinaista, joten tiedetään vain vähän sen farmakologisia vaikutuksia, kuten monista muistakin muuntohuumeista. == Laillinen asema == Suuressa osassa Euroopan maista 4-fluoriamfetamiini on ollut kielletty kansallisten huumausainelainsäädäntöjen nojalla. Kieltämisajankohdat vaihtelevat maittain, mutta suuri osa maista on lisännyt aineen laittomaksi vuodesta 2012 alkaen. Osassa maista kuten Kanadassa 4-fluoriamfetamiini puolestaan rinnastetaan lailliselta asemaltaan amfetamiiniin, minkä nojalla sitä pidetään laittomana huumausaineen. Osassa maista kuten Yhdysvalloissa ei puolestaan ole vakiintunutta lainsäädäntöä 4-fluoriamfetamiinia koskien, mutta on todennäköistä, että se rinnastettaisiin 4-metoksi-amfetamiiniin. Aiemmin 4-fluoriamfetamiini oli suosittu niin kutsuttuna bilehuumeena etenkin Alankomaissa, joissa se kuitenkin lopulta lisättiin laittomien huumausaineiden piiriin vuonna 2017. === Suomessa === 4-fluoriamfetamiini on listattu valtioneuvoston asetuksessa huumausaineina pidettävistä aineista, valmisteista ja kasveista ja on täten laitonta.https://finlex.fi/fi/laki/ajantasa/2008/20080543 == Vaikutukset == 4-Fluoriamfetamiinilla on amfetamiinin tyyppinen vaikutus keskushermostoon siltä osin, että sen stimuloiva vaikutus perustuu pitkälti sen kykyyn aiheuttaa dopamiinin vapautumista. Amfettamiinista poiketen aine lisäksi aiheuttaa miedon serotoniinin vapautumisen käyttäjälleen. vaikutus on tältä osin hieman samankaltainen kuin MDMA:lla. Halogenoiduista amfetamiineista tämä fluoriamfetamiini on vähiten neurotoksinen, verrattuna parachloro, parabromo ja paraiodiversioihin. Sen ei ole todettu aiheuttavan pitkäaikaisia muutoksia aivojen serotoniinitasoon. 4-FMP:n teho vastaa noin 2/3 deksamfetamiinia. Vaikutuksia ovat euforia, lisääntynyt energisyys, mielialan vaihtelut, liiallinen puhuminen, hampaiden narskuttelu (leukojen jäykistyminen, bruksismi), suun kuivuminen ja vähentynyt ruokahalu. Se myös vie pois väsymyksen, kuten useimmat stimulantit. == Haitat == 4-FMP:llä kuten lähes kaikilla stimulanteilla (amfetamiineilla ja MDMA:lla) on haittoina verenpaineen nousu, ruumiin lämpötilan kohoaminen, mahdollisesti nestehukka. Lisäksi liiallinen valvominen sekä aliravitsemus ovat pitkäaikaiskäytössä mahdollisia riskejä. Masennustilat voivat tulla seurauksena jatkuvasta ja pitkäaikaisesta aineen käytöstä. Psyykkinen riippuvuus toki voi muodostua, kuten miltei mihin tahansa aineeseen. Usein ja runsaasti käyttäessä, otettavat annokset ja toleranssi kasvavat, ja samalla aineen vaikutus heikkenee. == Katso myös == *Stimulantti *Amfetamiini *MDMA *Empatogeeni *Design-huume *Fenyylialaniini == Lähteet == Luokka:Amfetamiinit
Vaaleajouluruusu

Vaaleajouluruusu (Helleborus niger) on leinikkikasveihin kuuluva pienikokoinen kukkiva kasvi. Se kasvaa luonnonvaraisena Alppien itäosassa ja Balkanilla, ja sitä kasvatetaan koristekasvina laajasti sekä puutarhoissa että ruukuissa. Vaaleajouluruusulla on mehevä maavarsi, lyhyet varret ja vuokkoja muistuttavat kukat. Mehevät, ikivihreät lehdet ovat ruusukkeina lähellä maanpintaa. Roudattomalla alueella se kukkii keskellä talvea. Koristekasveiksi on jalostettu eri muotoisia ja sävyisiä kukkia, luonnonmuodon kukat ovat valkoiset.Graham Rice Vaaleajouluruusu on erittäin myrkyllinen. Joulukukkana käytetään sisäkukaksi sopivaa Verboom Beauty -lajiketta. Kukinta kestää pitkään, 4 viikkoa, ja sillä ei ole kellastuvia lehtiä. Lajike tekee lehdet myöhemmin keväällä kun valoa on enemmän. == Taksonomia == Carl Linnaeus kuvasi vaaleajoulurusun Species Plantarum -teoksensa ensimmäisessä osassa vuonna 1753. Latinankielinen erityisnimi niger (musta) voi viitata juurien väriin. Alalajeja on kaksi: H. niger subsp. niger ja H. niger subsp. macranthus, jolla on suuremmat kukat (halkaisijaltaan jopa 9 cm). Luonnossa H. niger subsp. nigeriä tavataan yleensä vuoristoalueilla Sveitsissä, Etelä-Saksassa, Itävallassa, Sloveniassa, Kroatiassa ja Pohjois-Italiassa. Helleborus niger subsp. macranthusia tavataan vain Pohjois-Italiassa ja mahdollisesti Slovenian viereisissä osissa. == Kuvaus == Vaaleajouluruusu on ikivihreä kasvi, jonka varret ovat 23–30 cm korkeat ja sen lehdet ovat tummat ja nahkamaiset. Suuret litteät kukat, jotka kantavat lyhyitä varsia keskitalvesta alkukevääseen, ovat yleensä valkoisia, mutta joskus niissä on vaaleanpunainen sävy. Terälehtien kärjet voivat olla vaaleanpunaisia tai vihreitä, ja niissä on näkyvä keltainen keskiosa. == Lähteet == == Aiheesta muualla == * Pinkka, Lajintuntemuksen oppimisympäristö: Vaaleajouluruusu (Helleborus niger) * Arboretum Mustila: Vaaleajouluruusu (Helleborus niger) * ITIS: Helleborus niger * United States Department of Agriculture (USDA): Helleborus niger Luokka:Leinikkikasvit Luokka:Joulukukat
Headley Grange

Headley Grange on kartanorakennus Hampshiressa Englannissa. Se rakennettiin vuonna 1795 köyhäintaloksi, jossa vähäosaiset saivat ruuan ja majoituksen työtä vastaan. 1830 siellä puhkesi mellakka protestiksi huonolle kohtelulle. Rakennus siirtyi yksityisomistukseen 1870. Kartano tuli tunnetuksi erityisesti rock-yhtye Led Zeppelinin äänitettyä siellä albumiensa Led Zeppelin IV ja Physical Graffiti materiaalia.Andy Fyfe - When the Levee Breaks-The Making of Led Zeppelin IV ISBN 1 903318 56 4 Yhtyeen kitaristi Jimmy Page kertoi Guitar World -lehden haastattelussa mahdollisesta kummittelusta rakennuksessa.Guitar World Magazine, tammikuu 2002, The Fab IV, Brad Tolinski ja Greg Di Benedetto, sivu 61. Kartano on edelleen yksityisomistuksessa, mutta sitä ei enää vuokrata ulkopuoliseen käyttöön. ==Lähteet== ==Aiheesta muualla== * https://www.chillystories.com/led-zeppelin (sisältää lainauksen em. haastattelusta kuvineen) Luokka:Englannin kartanot Luokka:Hampshiren rakennukset ja rakennelmat
Chicago Outfit

Chicago Outfit on Chicagossa toimiva rikollisjärjestö ja osa Yhdysvaltain mafiaa. Vaikka Chicago Outfit kuuluu amerikanitalialaisen järjestäytyneen rikollisuuden ylimmän elimen mafiakomission alaisuuteen, se ei ole osa newyorkilaista viittä perhettä. ==Pomot== *1910–1920 — Giacomo Colosimo (”James,” ”Big Jim”) (1877–1920) *1920–1925 — John Torrio (”Johnny The Fox”) (1882–1957) *1925–1932 — Al Capone, synt. Alphonse Capone (”Al,” ”Scarface”) (1899–1947) *1931–1943 — Frank Nitti, synt. Francesco Nitto (1888–1943), luultavasti ”Paul Riccan” keulakuva *1931–1947 — Felice DeLucia (”Paul ’The Waiter’ Ricca”) (1897–1972) *1945–1957 — Tony Accardo, synt. Antonino Accardo (”Joe Batters,” ”The Big Tuna”) (1906–1992), oli Outfitin ylin consigliere kuolemaansa asti, ja hänellä oli lopullinen sananvalta kaikkiin tärkeisiin päätöksiin *1957–1966 — Sam Giancana, synt. Salvatore Giancana (”Momo,” ”Mooney”) (1908–1975) *1966–1967 — Samuel ”Teets” Battaglia (1908–1973) *1967–1969 — John Cerone (”Jackie the Lackey”) (1914–1996) *1969–1971 — Felix Alderisio (”Milwaukee Phil”) (1912–1971) *1971–1986 — Joseph John Aiuppa (”Joey Doves”) (1907–1997) *1986–1989 — Joseph Ferriola (”Joe Nagall”) (1948–1989) *1989–1996 — Samuel Carlisi (”Sam,” ”Wings”) (1914–1997) *1996–2014 — John DiFronzo *2014– — Salvatore DeLaurentis (”Solly D”) == Arvot == #Family #Don #Consigliere #Underboss #Caporegime #Soldato #Associate == Jäseniä ja ”avustajia” == *Jake Gusik (”Greasy Thumb”) *Willie Bioff *Jack McGurn (”Machine Gun”) *Pasqualino Lolordo (”Patsy”) *Antonio Lombardo (”The Scourge”) *Anthony Spilotro (”Tony the Ant”) *John Roselli (”Handsome Johnny”) *Jimmy Torello (”The Turk”) *Fiore Buccieri (”Fifi”) *Frank Buccieri (”The Horse”) *Sam DeStefano (”Mad Sam”) *Christopher West (”CW”) *Mario Anthony DeStefano *Louis Campagna (”Little New York”) *Charles Gioe (”Cherry Nose”) *Louis Fratto (”Cock Eyed”) *Gus Alex (”Gussie”) *Murray Humphreys (”The Camel”) *William Daddano (”Willie Potatoes”) *Marco D’Amico *Gordy Weems (”Northside Gordy”) *Dominic Burgo *Frank Calabrese, Sr. *Joseph Lombardo (”The Clown”) *Jim Distler/Gambino *Dominic Cortina *Donald Angelini *Dominic DiMaggi *Nicholas DiMaggi *Robert Urbinatti *Joseph Andriacchi *Anthony DeMonte (”Tony Mack”) *Frank DeMonte (”Babe”) Luokka:Chicago Luokka:Yhdysvaltain mafia
Peter Sattmann

Peter Sattmann (s. 26. joulukuuta 1947 Zwickau) on saksalainen näyttelijä. Hän saavutti alun perin menestystä teatterissa ja on sittemmin esiintynyt muun muassa minisarjoissa Das Rätsel der Sandbank (1984) ja Das große Geheimnis (1989) sekä elokuvissa Tod oder Freiheit (1977) ja Abgeschminkt! (1992). Hänellä ja näyttelijä Katja Riemannilla on vuonna 1993 syntynyt tytär Paula. == Aiheesta muualla == * Sattmann, Peter Sattmann, Peter Sattmann, Peter
Oikeuskäytäntö

Oikeuskäytäntö eli oikeuspraksis on tuomioistuinten, erityisesti ylimpien tuomioistuinten, ja niihin rinnastettavien muiden lakeja soveltavien toimielinten ratkaisuista muodostuva lakien soveltamistapa. Varsinkin ennakkopäätöksillä luodaan oikeuskäytäntöä. Tällainen suppea määritelmä on oikeustieteessä vakiintunut, mutta oikeuskäytäntö voidaan määritellä myös laajemmin, jolloin se tarkoittaa oikeusnormien säätämistä, soveltamista ja noudattamista. Seuraavassa pitäydytään suppeassa määritelmässä. Oikeuskäytäntö kuvaa oikeusnormien soveltamista erilaisiin oikeustapauksiin. Oikeudellista ratkaisua tehtäessä otetaan kantaa tapauksen ja oikeusjärjestyksen suhteeseen. Tehdyn ratkaisun perusteella valitaan oikeusvaikutukset, joista etenkin tavalliset ihmiset ovat kiinnostuneita. Ratkaisun tekemisessä tarvittava aineisto jaetaan tosiasioihin ja oikeusnormeihin. Käytettävät normit löytyvät oikeuslähteistä ja ne ovat joko säädännäistä oikeutta tai tapaoikeutta. Normien valinnassa jutulle on löydettävä oikea paikka oikeussystematiikassa. Yleisissä tuomioistuimissa puhutaan todistelusta ja näytöstä, hallinnollisissa tuomioistuimissa asian selvittämisestä. Suurin osa oikeudellisista ratkaisuista on rutiiniratkaisuja, joissa juridisen tulkinnan osuus on vähäistä. Vaativimmissa ratkaisuissa tulkinta on ensisijaista. Tulkinta voi olla suppeaa eli sanamuodon mukaista tai laajaa ja laventavaa. Vaativaa tulkintaa tarvitaan esimerkiksi jutuissa, joissa on sovellettava uutta lainsäädäntöä. Silloin argumentteja on etsittävä lainvalmistelu- ja lainsäätämisasiakirjoista. Lakimiesten koulutuksessa ja ammatissa oikeuskäytännön ja ennakkopäätösten analysointi on hyvin keskeistä. Se on tärkeää sekä oikeustieteilijöille että käytännön lakimiehille. ==Lähteet== * Encyclopædia iuridica fennica, Suomalainen lakimiesyhdistys 1999, ISBN 951-855-135-9, osa VII palstat 761–766 Luokka:Oikeustiede
20 Years & Out

20 Years & Out oli Thunderin uran viimeinen konserttikiertue. ==Ajankohdat== Päivämäärä Kaupunki Maa Esiintymispaikka Iso-Britannia Iso-Britannia Iso- Britannia Iso-Britannia Iso-Britannia Iso-Britannia Iso-Britannia 1\. heinäkuuta 2009 Glasgow Academy 3\. heinäkuuta 2009 Manchester Academy 4\. heinäkuuta 2009 Sheffield City Hall 5\. heinäkuuta 2009 Cambridge Corn Exchange 7\. heinäkuuta 2009 Newcastle City Hall 8\. heinäkuuta 2009 Nottingham Rock City 10\. heinäkuuta 2009 Wolverhampton Civic Hall 11\. heinäkuuta 2009 Lontoo Hammersmith Apollo Luokka:Vuoden 2009 konserttikiertueet
Tuomo Jormakka

Tuomo Jormakka (s. 23. maaliskuuta 1980 Jyväskylän maalaiskunta) on suomalainen jääkiekkoilija. Jormakka on pelannut 11 kautta Mestistä Mikkelin Jukureissa. Hän on JYPin kasvatti ja on pelannut kuusi SM-liigaottelua JYPin paidassa. Kaudella 2008–2009 Tuomo teki 22. tammikuuta SM-liigahistoriaa muodostaessaan ensimmäisen veljeksistä kootun hyökkäysketjun. Tuomon pikkuveljet Kaarlo Jormakka (s. 1988) ja Pekka Jormakka (s. 1990) olivat tuolloin samassa ketjussa hänen kanssaan. Vanhempi pikkuveli Kaarlo pelaa KeuPa HT:ssa. Nuorin veli Pekka pelaa Mikkelin Jukureissa joukkueen kapteenina. == Lähteet == * Luokka:Suomalaiset jääkiekkoilijat Luokka:Vuonna 1980 syntyneet Luokka:Elävät henkilöt
Doris Dörrie

Doris Dörrie (s. 26. toukokuuta 1955 Hannover) on saksalainen elokuvaohjaaja ja -käsikirjoittaja. Suoritettuaan ylioppilastutkinnon hän lähti vuonna 1973 opiskelemaan Yhdysvaltoihin. Palattuaan Saksaan hän jatkoi elokuva-alan opintoja ja työskenteli Süddeutsche Zeitungille. Dörrie nousi yleiseen tietoisuuteen elokuvansa Männer... (1985) myötä. Hän on työllään saanut useita elokuvapalkintoja sekä palkintoehdokkuuksia, ja hän sai vuonna 1996 Bundesverdienstkreuzin. Bayerischer Verdienstordeniin hän pääsi vuonna 2000. Hän on työskennellyt paitsi elokuva-, myös oopperaohjaajana. Dörrie on julkaissut useita kirjoja, joista hän on myös saanut palkintoja.Perlentaucher – Das KulturmagazinDiogenes Lastenkirjallisuutta edustavat teokset Mimi (2002), Mimi ist sauer (2004), Mimi entdeckt die Welt (2006) ja Mimi und Mozart (2006). Lisäksi Dörrie on kirjoittanut romaanit Was machen wir jetzt? (2000), Das blaue Kleid (2002) ja Und was wird aus mir? (2007), lukuisia kertomuksia sekä näytelmän Happy. Ein Drama (2001). == Elokuvia == * Männer... (1985) * Ich und Er (1988) * Geld (1989) * Happy Birthday, Türke! (1992) * Keiner liebt mich (1994) * Bin ich schön? (1998) * Erleuchtung garantiert (2000) * Nackt (2002) * Der Fischer und seine Frau (2005) * How to Cook Your Life (dokumentti, 2007) * Kirschblüten – Hanami (2008) == Lähteet == == Aiheesta muualla == * Luokka:Saksalaiset elokuvaohjaajat Luokka:Saksalaiset kirjailijat Luokka:Vuonna 1955 syntyneet Luokka:Elävät henkilöt
Mikaelin portti

Mikaelin portti () on viimeinen portti, joka on jäänyt jäljelle Bratislavan keskiaikaisista linnoituksista. Se on myös kaupungin vanhimpia rakennuksia. Portti rakennettiin noin vuonna 1300, mutta sen nykyinen barokkityylinen ulkoasu on peräisin vuodelta 1758. Portin tornissa sijaitsee kaupunginmuseon asemuseo. == Lähteet == == Aiheesta muualla == *Kuvia portista Luokka:Bratislavan rakennukset ja rakennelmat Luokka:Portit
Työttömyysvakuutusrahasto

Työttömyysvakuutusrahasto (TVR) oli vuonna 1999 perustettu suomalainen ansiosidonnaisia työttömyysturvaetuuksia rahoittava rahasto, jota hallinnoivat työmarkkinaosapuolet. TVR oli julkisoikeudellinen laitos, jota valvoi Finanssivalvonta. Työttömyysvakuutusrahasto ja Koulutusrahasto yhdistyivät Työllisyysrahastoksi 1.1.2019. Työttömyysvakuutusrahaston toiminta perustui lakiin (555/98) ja asetukseen (1176/98) työttömyysetuuksien rahoituksesta sekä rahaston ohjesäännöstä annettuun asetukseen (862/98). Työttömyysvakuutusrahasto määräsi ja peri palkansaajan ja työnantajan työttömyysvakuutusmaksut ja työnantajan työttömyysturvan omavastuumaksun sekä valvoi työttömyysvakuutusmaksuihin liittyvien velvoitteiden täyttämistä. Työttömyyskassat saivat kuukausittain rahastolta rahoitusosuutensa sekä valtionosuudet. Työttömyysvakuutusrahaston toimitusjohtajana on ollut vuodesta 2015 lähtien Janne Metsämäki. Vuonna 2016 TRV:n tulot olivat 4 083 miljoonaa euroa ja menot 3 859 miljoonaa euroa. Tilikauden ylijäämä oli 220 miljoonaa euroa. Työttömyysvakuutusrahaston nettovarallisuus oli negatiivinen eli TVR:llä oli velkaa 466 miljoonaa euroa vuoden 2016 lopussa. Rahaston hallinnon ylin päättävä elin oli hallintoneuvosto, jonka alaisuudessa toimii hallitus. Hallintoneuvoston jäsenet nimittää Suomen valtioneuvosto työmarkkinaosapuolten esityksestä, ja hallituksen nimittää hallintoneuvosto niin ikään työmarkkinapuolten esityksestä. Hallitusta johti vuonna 2017 Vesa Rantahalvari. TVR:n toimipaikka oli Helsingin keskustassa osoitteessa Kansakoulukuja 1. == Lähteet == *Laki 555/98 *Asetus 1176/98 === Viitteet === == Aiheesta muualla == * Työttömyysvakuutusrahaston verkkosivut Luokka:Suomen työvoimapolitiikka Luokka:Sosiaaliturva Luokka:Suomalainen yhteiskunta Luokka:Vakuutustoiminta Suomessa Luokka:Suomalaiset rahastot Luokka:Työttömyys Luokka:Julkisoikeudelliset rahastot
Toistuvaissuoritus

Toistuvaissuoritus eli toistuvaismaksu on yleensä säännöllisin välein maksettava rahamäärä tai luontoissuoritus samalle saajalle. Maksu voi tapahtua myös määräpäivinä tai harvemmin toistuvasti, mutta määräämättöminä ajankohtina. Toistuvaissuorituksia ovat esimerkiksi palkka, eläke, elinkorko, vuokra, korko, lapsilisä, elatusapu, vakuutusmaksu ja perättäishankintasopimuksen nojalla tehdyt tavarantoimitukset. Sopimussuhteita, joissa suoritus määräytyy ajan perusteella, kutsutaan kestovelkasuhteiksi. Tällaista sopimusta nimitetään toistuvaissuoritussopimukseksi. ==Lähteet== * Otavan iso tietosanakirja, Otava 1964 * Encyclopædia iuridica fennica, Suomalainen lakimiesyhdistys 1994, ISBN 951-855-135-9, osa I palsta 251 Luokka:Liiketalous
Hammersmith and Fulham

Hammersmith and Fulham (London Borough of Hammersmith and Fulham) on yksi Lontoon 32:sta kaupunkipiiristä ja sijaitsee kaupunkialueen länsiosassa, Thamesin pohjoispuolella. Sen pinta-ala on 16 neliökilometriä, ja siellä asui vuonna 2017 noin ihmistä. Kaupunginosassa on suuret ranskalaisten, puolalaisten, somalien, portugalilaisten ja irlantilaisten asukkaiden yhteisöt. Se muodostettiin vuonna 1965, kun Hammersmithin ja Fulhamin kaupunginosat yhdistettiin. Hammersmith and Fulhamissa sijaitsi BBC:n televisiokeskus yli 60 vuoden ajan. Toiminnot muuttivat pois keskuksesta vuonna 2012. Sen tilalle on suunniteltu yli tuhat asuntoa. Osa BBC:n työpaikoista palaa myöhemmin alueelle uudistettuihin studioihin. Hammersmith and Fulhamissa pelaa kolme Englannin valioliigan jalkapalloseuraa Chelsea, Fulham ja Queens Park Rangers FC. Stamford Bridgen jalkapallostadion on ollut Chelsea FC: kotikenttä vuodesta 1905. == Lähteet == ==Aiheesta muualla== * Hammersmith and Fulhamin kaupunginosa *
Sillit

Sillit (Clupeidae) on sillikalojen lahkon kalaheimo, johon nykyisin luetaan seitsemän sukua ja 15 lajia. Useimmat sillit ovat suurissa parvissa liikkuvia pelagisia merikaloja, jotka syövät planktonia. Suomalaisista kaloista heimoon kuuluvat silakka ja kilohaili. Aiemmin sillien heimon käsite oli laajempi, siihen kuului useita alaheimoja, jotka nykyisin katsotaan erillisiksi heimoiksi (esim. jokisillit, Alosidae). == Lähteet == * Luokka:Seulonnan keskeiset artikkelit
Vehmaisten rautatieasema

Vehmaisten rautatieasema (, entinen lyhenne Wh, ratakm 194+518) oli yksi Tampere–Haapamäki-radan alkuperäisistä asemista. Asema rakennettiin vuonna 1883 ja se toimi aikansa Messukylän pitäjän ainoana rautatieliikennepaikkana, ennen kuin kirkonkylään perustettiin Kyläojan pysäkki, jonka nimi muuttui pian Messukyläksi ja ylennettiin myöhemmin asemaksi. Messukylän Tampereeseen liittämisen jälkeen asema toimi Vehmaisten esikaupungin läntisenä asemana, tiiviimmin asuttua itäpuolta ja Holvastia palveli Vatialan pysäkki. Vehmaisten liikennepaikka oli henkilöliikenteen käytössä 29. toukokuuta 1988 asti, jolloin asemalla pysähtyneet Tampere–Orivesi-paikallisjunat lakkautettiin. Tavaraliikenteen käytössä liikennepaikka oli vuoteen 1998 asti. Asemarakennuksen vakituinen rautatiekäyttö päättyi viimeistään 1970-luvulla. Rautatieasemalla toimi myös postitoimipaikka (33730 Tampere 73) 1980-luvun alkuun asti, jonka jälkeen asemalla asui joitakin vuosia vuokralainen. Tämän jälkeen asema on ollut tyhjillään, ja asema oli paikallisen nuorison suosiossa. Aseman tiloja vandalisoitiin, muun muassa ikkunoita särjettiin, jolloin kylmä ja kosteus pääsivät entistä voimakkaammin sisätiloihin. Vehmaisten aseman ympärillä oli kulttuurihistoriallisesti arvokas rautatierakennusympäristö aina 1990-luvulle asti, jolloin rakennukset muutamaa asuinrakennusta lukuun ottamatta purettiin huonokuntoisina. Huonokuntoinen asemarakennus purettiin vuonna 2000 vuosien julkisen keskustelun jälkeen, jolloin myös liikennepaikka lakkautettiin poistamalla sivuraiteet ja Kuusakosken romuttamolle vienyt pistoraide. == Lähteet == ==Aiheesta muualla== *Kuvia Vaunut.org -sivustolla Luokka:Pirkanmaan lakkautetut rautatieliikennepaikat Luokka:Tampereen rautatieliikennepaikat Rautatieasema Luokka:Tampereen entiset rakennukset ja rakennelmat
Vatialan pysäkki

Vatialan pysäkki (, ratakm 195+850) oli Tampereen Vehmaisissa sijainnut rautatieliikennepaikka. Vatiala perustettiin alkujaan seisakkeeksi Messukylän pitäjään, mutta se ylennettiin pysäkiksi, kun pysäkkirakennus valmistui 1950-luvun alussa. Kaksoisraiteen valmistuttua pysäkki alennettiin laiturivaihteeksi ja lopulta miehityksen päätyttyä (linja)vaihteeksi, jona Vatiala palveli vuoteen 1994 asti. Henkilöliikenteen käytössä liikennepaikka oli eräs Tampereen vilkkaimmista, mutta hiljeni autoistumiskehityksen ja parantuneiden linja-autoyhteyksien myötä. Nopeudeltaan ja taksaltaan junaliikenne oli loppuun asti ylivoimainen, mutta vuorotarjonta heikkeni jatkuvasti. Loppuvaiheessa liikennepaikalla pysähtyi enää kolme päivittäistä vuoroa, mikä ei ollut realistinen vaihtoehto tiheään kulkeviin linja-autoihin verrattuna, eikä junilla ollut enää juuri käyttäjiä. Henkilöliikenteen pysähdykset lakkautettiinkin 29.5.1988. Tavaraliikenne liikennepaikalla oli vähäistä, lähinnä postia ja kappaletavaraa. Pysäkkirakennuksessa toimi myös posti (VATIALA, myöhemmin 33750 TAMPERE 75) 1960-luvun loppuun saakka, jolloin Itä-Vehmaisten posti sai uudet, lyhytaikaiseksi jääneet tilat Puskurinkadun ja Nevakadun kulmasta. Vatialan liikennepaikalta lähti pistoraide Valtionrautateiden sorakuopalle Kangasalan Vatialaan, josta liikennepaikka sai nimensä. Pistoraiteen purkamisen jälkeen 1994 pistoraiteen ratapenkka muutettiin kevyen liikenteen väyläksi. Sorakuopan ratapihan päälle on rakennettu Nattarin uusi liikekeskus (muun muassa Sale, Viialan leipomo) ja Pitkäjärven koulu. Osa sorakuopan raiteista on vielä maastossa löydettävissä, mutta on kasvillisuuden peitossa. Liikennepaikan lakkauttamisen jälkeen TKL:n linjalle 5 rakennettiin 1990-luvun puolivälissä uusi päätepysäkki entisen pistoraiteen ja puretun pysäkkirakennuksen väliin. Päätepysäkki oli käytössä elokuuhun 2006 asti, jolloin linja lakkautettiin. Vatialan pysäkin mukaan on nimetty pysäkiltä etelään lähtevä Pysäkkikatu, tästä puolisen kilometriä radasta etelään haarautuva Pysäkkikuja ja näiden kulmauksessa oleva Pysäkkipuisto (epävirallisesti myös Veturipuisto tai Antinpuisto). ==Aiheesta muualla== *Kuvia Vaunut.org -sivustolla Luokka:Tampereen rautatieliikennepaikat Luokka:Pirkanmaan lakkautetut rautatieliikennepaikat Luokka:Vehmainen
Unkarin tiedeakatemia

Unkarin tiedeakatemia (, lyhennys MTA) on Unkarin merkittävin tiedeakatemia. Sen päärakennus sijaitsee Budapestissä, Tonavan rannalla. Tiedekatemian perusta luotiin vuonna 1825, kun István Széchenyi tarjosi vuoden ansioitaan vastaavan rahasumman tiedeyhteisön perustamiseen valtiopäivien istunnossa, joka pidettiin Pressburgissa eli nykyisessä Bratislavassa. Széchenyin tarjoukseen vastasi muutama muukin valtiopäiväedustaja. Valtiopäivät perusti tiedeakatemian virallisesti vuonna 1827. Tiedeakatemian tehtäväksi täsmennettiin unkarin kielen kehittäminen ja tieteen ja taiteen tutkiminen sekä levittäminen Unkarissa. Toiminta alkoi vuonna 1830. Nykyisen nimensä akatemia sai vuonna 1845. Sen uusrenessanssia edustava päärakennus vihittiin käyttöön 1865. Kesäkuussa 2016 akatemialla oli 787 jäsentä. Näistä 308 oli varsinaisia jäseniä, 56 kirjeenvaihtajajäseniä, 200 ulkoisia jäseniä ja 225 kunniajäseniä. Kirjeenvaihtajajäseneksi voi päästä tieteellisestä työstään tunnustettu tohtoritutkinnon suorittanut unkarilainen tieteentekijä, jota vähintään kolme tiedeakatemian jäsentä suosittelee. Jäsenpohjana tiedeakatemialla on runsaat 17 000 unkarilaisen tieteellisen korkeakoulututkinnon suorittanutta tieteentekijää. Unkarin tiedeakatemiaan kuuluu nykyään 11 jaosta: * I Kielitieteen ja kirjallisuustieteen jaos * II Filosofian ja historiatieteiden jaos * III Matematiikan jaos * IV Maataloustieteen jaos * V Lääketieteen jaos * VI Insinööritieteiden jaos * VII Kemian jaos * VIII Biologian jaos * IX Talous- ja oikeustieteen jaos * X Geotieteiden jaos * XI Fysiikan jaos ==Lähteet== == Aiheesta muualla == *Akatemian kotisivut Luokka:Tiedeakatemiat Luokka:Unkarilainen kulttuuri Luokka:Budapestin rakennukset ja rakennelmat
Konstanty Wasyl Ostrogski

Konstanty Wasyl Ostrogski (, ; 2. helmikuuta 1526 – 13. helmikuuta 1608) oli liettualainen ruhtinas, Volodymyr-Volynskyin starost, Volhynian marsalkka ja Kiovan voivodikunnan voivodi Puola-Liettuassa. Ostrogskin vanhemmat olivat Konstanty Ostrogski ja Aleksandra Słucka. Hän avioitui vuonna 1553 Zofia Tarnowskan kanssa. Liitosta syntyivät seuraavat lapset: Elżbieta Ostrogska, Janusz Ostrogski, Katarzyna Ostrogska, Konstanty Ostrogski ja Aleksander Ostrogski. Ostrogski perusti Ostrohin akatemian ja Dermanin luostarin kirjapainon. Hänen valvonnassaan painettiin Ostrohin Raamattu. ==Lähteet== Luokka:Puolalaiset aateliset Luokka:Vuonna 1526 syntyneet Luokka:Vuonna 1608 kuolleet
Maailmankirjallisuuden kirjasto

Maailmankirjallisuuden kirjasto () on saksalaisen kirjailijan Hermann Hessen essee, jonka hän laati Arosusi-romaaninsa ilmestymisvuonna 1927. Kirjoitus on julkaistu Reclam-kustantamon kirjasena 1929, Hessen kootuissa teoksissa 1952 ja useissa muissa kokoomateoksissa sen jälkeen. Teppo Kulmalan tekemän suomennoksen on julkaissut pienkustantamo Imprimatur vuonna 2000. Suomentamista on tuettu Suomalaisen kirjallisuuden edistämisvaroista. Kulmala omistaa käännöksensä vanhojen kirjojen ystäville.Johdanto teoksessa == Lähteet == Luokka:Esseet Luokka:Kirjat kirjallisuudesta Luokka:Saksalaiset kirjat Luokka:Vuoden 1929 kirjat
Motoman

Motomanhttp://www.motoman.eu/fi/ on japanilaisen Yaskawa Electric Corporationin robotiikkayksikkö http://www.yaskawa.co.jp/en/. Motoman- robotteja on asennettu eri puolille maailmaa yli 270 000\. Suomessa Motoman- robotteja maahantuo ja edustaa Yaskawa Finland Oy. ==Robotiikkatuotteet== Robotteja Motoman on toimittanut käytännössä kaikille teollisuuden aloille ja mitä erilaisimpiin sovelluksiin, kuten kaarihitsaus, kokoonpano, leikkaaminen, annostelu, konepalvelu, kappaleenkäsittely, pakkaus, maalaus, lavaus, pick and place, särmäys, työstö, pistehitsaus.http://www.motoman.eu/fi/Sovellukset/ ==Lähteet== Luokka:Robotit Luokka:Japanilaiset elektroniikkayhtiöt Luokka:Konevalmistajat Luokka:Tietotekniikan tuotemerkit
Hekataios

Hekataios () oli antiikin kreikkalainen nimi, joka voi viitata seuraaviin henkilöihin: * Hekataios Miletoslainen (n. 500 eaa.), historioitsija * Hekataios Abderalainen (n. 300 eaa.), filosofi ja historioitsija * Hekataios Eretrialainen (n. 300 eaa.), historioitsija * Hekataios Mytileneläinen (n. 100 eaa.), kuvanveistäjä == Lähteet == * * Hecataeus, sculptor